**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI**

 **„DĖL PRITARIMO VIEŠOSIOS ĮSTAIGOS „KLAIPĖDOS BUTAI“ 2022 METŲ VEIKLOS ATASKAITaI“**

**1. Parengto sprendimo projekto tikslai ir uždaviniai.**

 Šiuo sprendimo projektu siekiama įgyvendinti Lietuvos Respublikos vietos savivaldos įstatymo ir Klaipėdos miesto savivaldybės tarybos veiklos reglamento (toliau-Reglamentas) nuostatas, susijusias su viešųjų įstaigų, kurių savininkė yra savivaldybė, metinių veiklosataskaitų išklausymu Reglamento nustatyta tvarka, sprendimų dėl šių ataskaitų priėmimu. Teikiamo sprendimo projekto uždavinys – priimti sprendimą dėl viešosios įstaigos „Klaipėdos butai“ 2022 metų veiklos ataskaitos, kartu su metinių finansinių ataskaitų rinkiniu.

**2. Kaip šiuo metu yra teisiškai reglamentuojami projekte aptarti klausimai.**

Lietuvos Respublikos vietos savivaldos įstatymo (toliau-Įstatymas) 15 straipsnio 3 dalies 3 punktas įtvirtina Savivaldybės tarybos paprastąją kompetenciją - „viešųjų įstaigų (kurių savininkė yra savivaldybė) metinių ataskaitų rinkinių tvirtinimą“. Klaipėdos miesto savivaldybės veiklos reglamento (toliau-Reglamentas) 16.5 papunktis nustato, kad „Savivaldybės biudžetinių ir viešųjų įstaigų (kurių savininkė yra Savivaldybė), Savivaldybės kontroliuojamų įmonių ir organizacijų vadovai kasmet iki balandžio 30 dienos Savivaldybės merui teikia metines veiklos ataskaitas kartu su Tarybos sprendimų projektais, kuriuos rengia Savivaldybės administracijos direktorius, teikia svarstyti komitetams pagal kompetenciją. Komitetai, susipažinę su pateiktomis ataskaitomis, joms gali pritarti arba motyvuotai nepritarti. Komitetui nepritarus pateiktai ataskaitai, ją teikęs įmonės, įstaigos ar organizacijos vadovas gali būti įpareigotas ataskaitą pakoreguoti. Savivaldybės taryba dėl ataskaitų priima sprendimus“.

Viešosios įstaigos „Klaipėdos butai“ 2022 metų veiklos ataskaita parengta, vadovaujantis Lietuvos Respublikos viešųjų įstaigų įstatymo (toliau – Įstatymas) 11 straipsnio 4 dalyje nustatytais veiklos ataskaitos turiniui keliamais reikalavimais. Ataskaita svarstyta 2023-03-21 vykusiame viešosios įstaigos „Klaipėdos butai“ valdybos posėdyje 2 klausimu, ataskaitai pritarta.

Metinė veiklos ataskaita teikiama kartu su metinių finansinių ataskaitų rinkiniu, kurį pagal Įstatymo 11 straipsnio 2 dalį, sudaro:

1) finansinės būklės ataskaita, kurioje rodomas visas viešosios įstaigos turtas, nuosavas kapitalas, finansavimo sumos ir įsipareigojimai paskutinę ataskaitinio laikotarpio dieną;

2) veiklos rezultatų ataskaita, kurioje rodomos visos viešosios įstaigos ataskaitinio laikotarpio pajamos, sąnaudos ir veiklos rezultatai – perviršis (pelnas) arba deficitas (nuostoliai);

3) pinigų srautų ataskaita, kurioje rodomi viešosios įstaigos pinigų srautai per ataskaitinį laikotarpį;

4) grynojo turto pokyčių ataskaita, kurioje rodomas viešosios įstaigos grynojo turto pokytis per ataskaitinį laikotarpį;

5) finansinių ataskaitų aiškinamasis raštas, kuriame detalizuojamos ir paaiškinamos viešosios įstaigos finansinės būklės ataskaitoje ir veiklos rezultatų ataskaitoje nurodytos sumos, nurodomas vyriausiasis buhalteris (buhalteris) arba pagal sutartį apskaitos paslaugas teikianti (teikusi) įmonė, arba apskaitos paslaugas savarankiškai teikiantis (teikęs) asmuo ir laikotarpis, už kurį jis tvarko (tvarkė) viešosios įstaigos apskaitą, taip pat pateikiama papildoma reikšminga informacija, nenurodoma finansinėse ataskaitose, ir kita Įstatyme nurodyta informacija.

2023-04-19 Klaipėdos miesto savivaldybės direktoriaus įsakymu Nr. AD1-525 „Dėl viešosios įstaigos „Klaipėdos butai“ 2022 metų finansinių ataskaitų rinkinio patvirtinimo“, atsižvelgus į nepriklausomo auditoriaus UAB „Mudra“ išvadą bei susipažinus su viešosios įstaigos „Klaipėdos butai“ veiklos ataskaita, patvirtintas viešosios įstaigos „Klaipėdos butai“ 2022 metų finansinių ataskaitų rinkinys.

**3. Kokios siūlomos naujos teisinio reglamentavimo nuostatos ir laukiami rezultatai.**

Bus įvykdyti teisės aktų, kuriais vadovaujantis viešoji įstaiga „Klaipėdos butai“ privalo kartu su Savivaldybės tarybos sprendimo projektu pateikti Savivaldybės merui 2022 metų veiklos ataskaitą, reikalavimai.

**4. Numatomo teisinio reguliavimo poveikio vertinimas** – nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas (atsižvelgiant į teisės akte numatomo naujo teisinio reguliavimo pobūdį, mastą, turi būti įvertinamas poveikis ekonomikai, konkurencijai, valstybės finansams, socialinei aplinkai, viešajam administravimui, teisinei sistemai, kriminogeninei situacijai, korupcijos mastui, aplinkai, administracinei naštai, regionų plėtrai, reglamentuojamoms profesijoms ir kitoms sritims);

Teigimas poveikis:

Viešoji įstaiga „Klaipėdos butai“ įgyvendins teisinę prievolę atsiskaityti už 2022 veiklą, teikiant veiklos ataskaitą merui ir Savivaldybės tarybai;

Neigiamos sprendimų pasekmės nenumatomos.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų sprendimui įgyvendinti nereikia.

**6. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Sprendimui įgyvendinti lėšų nereikia.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nereikia

**8. Kiti sprendimui priimti reikalingi pagrindimai, skaičiavimai ir paaiškinimai.**

Papildomi pagrindimai, skaičiavimai ir paaiškinimai nereikalingi.

 **PRIDEDAMA.** Viešosios įstaigos „Klaipėdos butai“ 2022 metų veiklos ataskaita, 13 lapų

Socialinio būsto skyriaus vedėja Lina Murauskienė